# ***KRATKA ALI SIENSKA OPOROKA***

1Piši, da blagoslavljam vse svoje brate, ki so v redu in ki bodo vanj še vstopili do konca sveta.

2Ker zaradi bolezenske slabosti in bolečine ne morem govoriti, razodevam svojim bratom na kratko v teh treh besedah svojo voljo: 3v znamenje spomina na moj blagoslov in na mojo oporoko naj se vedno ljubijo in spoštujejo med seboj; 4vedno naj ljubijo našo sveto gospo Ubožnost in naj se te gospe držijo; 5in vedno naj bodo zvesti ter podrejeni predstojnikom in vsem klerikom svete matere Cerkve.